**ปัจจัยที่ส่งผลต่อคุณภาพชีวิตในการเรียนระหว่างสถานการณ์โควิด-19**

**ของนักศึกษา คณะศึกษาศาสตร์ มหาวิทยาลัยการกีฬาแห่งชาติ**

**FACTORS AFFECTING THE QUALITY OF SCHOOL LIFE DURING COVID-19 SITUATION OF STUDENTS OF THE FACULTY OF EDUCATION , THAILAND NATIONAL SPORTS UNIVERSITY.**

ปิยนุช นาคเรืองศรี1

ธิติพงษ์ สุขดี2

**บทคัดย่อ**

การวิจัยครั้งนี้มีวัตถุประสงค์ เพื่อศึกษาปัจจัยที่ส่งผลต่อคุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ กลุ่มตัวอย่าง ในการศึกษาครั้งนี้ เป็นนักศึกษา คณะศึกษาศาสตร์ มหาวิทยาลัยการกีฬาแห่งชาติ ปีการศึกษา 2564 จำนวน 240 คน โดยใช้วิธีการสุ่มแบบสองขั้นตอน เครื่องมือที่ใช้ในการวิจัยครั้งนี้เป็นแบบสอบถาม วิเคราะห์ข้อมูล โดยการหาค่าเฉลี่ย และค่าส่วนเบี่ยงเบนมาตรฐาน และการวิเคราะห์การถดถอยพหุคูณ

ผลการวิจัย

1.คุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ อยู่ในระดับปานกลาง

2.ปัจจัยที่ส่งผลต่อคุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ อย่างมีนัยสำคัญทางสถิติที่ระดับ .01 มี 3 ปัจจัย โดยเรียงลำดับจากปัจจัยที่ส่งผลมากที่สุดไปหาน้อยที่สุด ได้แก่ ด้านการเรียนการสอน(X4) ด้านความเครียด(X2) และ ด้านสังคมในกลุ่มเพื่อน(X6) ซึ่งปัจจัยทั้ง 3 นี้ สามารถร่วมกันทำนายคุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ ได้ร้อยละ 71.00 และได้นำค่าสัมประสิทธิ์ของตัวพยากรณ์มาเขียนสมการในได้ดังนี้

สมการในรูปคะแนนดิบ

Y/= 1.308 + 0.623 (X4) + (-0.178) (X2) + 0.193 (X6)

สมการพยากรณ์ในรูปคะแนนมาตรฐาน

Z/Y = 0.571 (ZX4) + (-0.201) (ZX2) + 0.167 (ZX6)

**คำสำคัญ** : คุณภาพชีวิตในการเรียน, ระหว่างสถานการณ์โควิด-19

1นักศึกษา หลักสูตรศึกษาศาสตรมหาบัณฑิต สาขาพลศึกษาและกีฬา คณะศึกษาศาสตร์ มหาวิทยาลัยการกีฬาแห่งชาติ วิทยาเขตชลบุรี

2คณะศึกษาศาสตร์ มหาวิทยาลัยการกีฬาแห่งชาติ วิทยาเขตชลบุรี

**ABSTRACT**

The purpose of this research was to study the factors affecting the quality of school life during Covid-19 Situation of Students of The Faculty of Education, Thailand National Sports University. The samples of the study were 240 students. It was stratified by two stage random sampling from students of The Faculty of Education, Thailand National Sports University Academic year 2021. The research instrument was the questionnaires. The data were analyzed by Mean, standard deviation and Stepwise multiple regression analysis.

Result

1) The Quality of School Life during Covid-19 Situation of Students of The Faculty of Education, Thailand National Sports University was at a moderate than critera.

2) Factors Affecting The Quality of School Life during Covid-19 Situation of Students of The Faculty of Education, Thailand National Sports University comprised were 3 factors: Teaching (X4), Stress (X2) and Social aspect in friends (X6) They were statisticaly significantly difference at the .01 level. These 3 factors could predict The Quality of School Life during Covid-19 Situation of Students of The Faculty of Education, Thailand National Sports University about percentage of 71.00. The significantly predicted equations were as follows:

In term of / raw scores were:

Y/= 1.308 + 0.623 (X4) + (-0.178) (X2) + 0.193 (X6)

In term of standard scores were:

Z/Y = 0.571 (ZX4) + (-0.201) (ZX2) + 0.167 (ZX6)

**Key words**: The Quality of School Life, during Covid-19 Situation

**1. บทนำ**

องค์การอนามัยโลก (Murphy B. et al. 2000) กล่าวถึงแนวคิดเกี่ยวกับ “คุณภาพชีวิต” ว่าประกอบด้วย 4 องค์ประกอบ ได้แก่ 1) คุณภาพชีวิตด้านร่างกาย หมายถึง บุคคลนั้นสามารถรับรู้ได้ว่า ตนมีสุขภาพร่างกายแข็งแรง ไม่เจ็บป่วย สามารถดำเนินชีวิตประจำวันได้ 2) คุณภาพชีวิตด้านจิตใจ หมายถึง บุคคลนั้นรับรู้ถึงความรู้สึกทางบวกที่มีต่อตนเอง และยังสามารถรับมือกับความรู้สึกในทางลบได้ 3) คุณภาพชีวิตด้านสังคม หมายถึง บุคคลนั้นรับรู้ถึงการมีปฏิสัมพันธ์กับผู้อื่นทั้งการเป็นผู้ให้และผู้รับ และ 4) คุณภาพชีวิตด้านสิ่งแวดล้อม หมายถึง บุคคลนั้นรับรู้ว่าตนสามารถเข้าถึงปัจจัยที่มีผลต่อการดำรงชีวิต ประเทศไทยได้เล็งเห็นถึงความสำคัญในการพัฒนาประชาชนในประเทศในฐานะที่เป็นทรัพยากรสำคัญของประเทศให้มีคุณภาพชีวิตดีขึ้น สอดคล้องกับแผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560-2564) (สำนักนายกรัฐมนตรี, 2560) การพัฒนาคนหรือประชากรในประเทศให้มีคุณภาพชีวิตที่ดีนั้นจำเป็นต้องเริ่มตั้งแต่วัยเด็กและเยาวชน โดยมีการศึกษาเป็นองค์ประกอบสำคัญเพราะการศึกษาเป็นรากฐานของ การพัฒนาคุณภาพของคน โดยเป็นไปในทิศทางเดียวกันกับที่สำนักงานปฏิรูปการศึกษากล่าวไว้ว่า “การศึกษาพัฒนาคน คนพัฒนาเศรษฐกิจ สังคม และประเทศชาติ” กล่าวคือ ประชากรที่มีความรู้ความสามารถจะสามารถพัฒนาประเทศให้เจริญก้าวหน้า และสามารถแข่งขันกับประเทศอื่นได้สุพรรณิการ์ มาศยคง (2554) หมายความว่า การศึกษาเป็นเครื่องมือในการพัฒนามนุษย์ในทุก ๆ ด้านทั้งทางร่างกาย จิตใจ และสติปัญญา เพื่อช่วยให้เป็นพลเมืองดี มีคุณภาพ และมีประสิทธิภาพโดยสามารถใช้ความรู้ ความสามารถและสติปัญญาของตนในการพัฒนาประเทศ (มหาวิทยาลัยเทคโนโลยีราชมงคลอีสาน, 2551)

โรคโควิด-19 คือ โรคติดเชื้อจากไวรัสชนิดหนึ่ง ซึ่งพบการระบาดในช่วงปี 2019 ที่เมืองอู่ฮั่น ประเทศจีน โดยในตอนนั้นเราจะรู้จักกันโรคนี้ในชื่อว่า ไวรัสอู่ฮั่น ก่อนที่ภายหลังจะระบุเชื้อก่อโรคได้ว่าเป็น เชื้อในตระกูลโคโรนาไวรัส องค์การอนามัยโลกจึงได้ตั้งชื่อโรคติดต่อชนิดนี้ใหม่อย่างเป็นทางการ โดยมีชื่อว่า COVID-19 การแพร่เชื้อของโรคโควิด-19 สถานการณ์การแพร่ระบาดของโรคโควิด-19 ที่เกิดขึ้น ที่ผ่านมา ได้ส่งผลกระทบไปยังทุกประเทศทั่วโลก เราเผชิญกับการหยุดชะงักของกิจกรรมอย่างที่ไม่เคยเห็นมาก่อน อัตราการเติบโตติดลบเป็นส่วนใหญ่ รวมทั้งผลกระทบต่อแวดวงการศึกษาในหลายแง่มุม ตั้งแต่การปิดเรียน การเข้าเรียนผ่านระบบออนไลน์ต่างๆ ซึ่งมีผลต่อคุณภาพชีวิตในการเรียนของนักเรียนและนักศึกษา เป็นอย่างมาก (กรมควบคุมโรค, 2564)

จากการวิจัยครั้งที่ผ่านได้มีการศึกษาคุณภาพชีวิตของนักศึกษาในระดับมหาวิทยาลัยของ จันทรา อุ้ยเอ้ง (2557) ได้ทำการศึกษา คุณภาพชีวิตของนักศึกษาคณะวิทยาศาสตร์และเทคโนโลยีการประมงมหาวิทยาลัยเทคโนโลยีราชมงคลศรีวิชัย วิทยาเขตตรัง ผลการวิจัยพบว่า นักศึกษามีคุณภาพชีวิต โดยรวมอยู่ในระดับดี ซึ่งมีระดับคุณภาพชีวิตในด้านต่างๆ ได้แก่ ด้านความพึงพอใจในชีวิต ด้านอัตมโนทัศน์ และ ด้านสังคมและเศรษฐกิจ อยู่ในระดับดี ส่วนด้านสุขภาพและการทำงานของร่างกายอยู่ในระดับปานกลาง และการเปรียบเทียบคุณภาพชีวิตของนักศึกษาที่มีปัจจัยส่วนบุคคลแตกต่างกันพบว่า ชั้นปีที่กำลังศึกษาและสาขาวิชา เป็นปัจจัยที่ส่งผลต่อคุณภาพชีวิตของนักศึกษา และ กิตติพัฒน์ ทาวงศ์ษา และคณะ (2560) ได้ทำการศึกษา ปัจจัยที่มีผลต่อคุณภาพชีวิตของนักศึกษาในมหาวิทยาลัยมหามงกุฏราชวิทยาลัย วิทยาเขต ศรีล้านช้าง ผลการวิจัย การสนับสนุนด้านการเรียนของผู้ปกครอง ทั้งด้านการสนับสนุนทางด้านวัตถุ และ ด้านการสนับสนุนทางด้านวาจา ปัจจัยด้านสภาพแวดล้อมในมหาวิทยาลัย ทั้งด้านการบริหาร ด้านการเรียนการสอน ด้านการให้บริการแก่นักศึกษา ด้านสังคมในหมู่เพื่อน และด้านอาคารสถานที่ มีความสัมพันธ์ทางบวกกับตัวแปรตามอย่างมีนัยสำคัญทางสถิติที่ระดับ .01 ส่วนระดับชั้นที่กำลังศึกษา มีความสัมพันธ์ทางลบกับตัวแปรตามอย่างมีนัยสำคัญทางสถิติที่ระดับ .01 และ อายุของนักศึกษา มีความสัมพันธ์ทางลบกับตัวแปรตามอย่างมีนัยสำคัญทางสถิติที่ระดับ .05 และ ปัจจัยด้านสภาพแวดล้อมในมหาวิทยาลัยโดยรวม และการสนับสนุนด้านการเรียนของผู้ปกครอง โดยเฉพาะด้านการสนับสนุนด้านวาจา มีผลต่อคุณภาพชีวิตของนักศึกษา ในมหาวิทยาลัยมหามงกุฏราชวิทยาลัย วิทยาเขตศรีล้านช้าง อย่างมีนัยสำคัญทางสถิติที่ระดับ .01 ส่วนปัจจัยด้านสภาพแวดล้อมในมหาวิทยาลัย ด้านการเรียนการสอน มีผลต่อคุณภาพชีวิตของนักศึกษาในมหาวิทยาลัย มหามงกุฏราชวิทยาลัย วิทยาเขตศรีล้านช้างอย่างมีนัยสำคัญทางสถิติที่ระดับ .05

จากความสำคัญของคุณภาพชีวิตและเหตุผลดังกล่าวข้างต้น ย่อมจะทำให้การคาดหวังว่าคุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ ซึ่งเป็นสถาบันระดับอุดมศึกษา เหตุนี้เองผู้วิจัยจึงมีความสนใจและเห็นถึงความจำเป็นในการที่จะศึกษา คุณภาพชีวิตของนักศึกษาอันเป็นกลุ่มบุคคลซึ่งจะเป็นกำลังสำคัญต่อการพัฒนาประเทศในอนาคต เพื่อให้ได้ทราบถึงระดับคุณภาพชีวิตตามตัวแปรส่วนบุคคลทั้งนี้เพื่อจะได้ข้อมูลพื้นฐานมาเป็นแนวทางในการวางแผนส่งเสริมและพัฒนาคุณภาพชีวิตของนักศึกษาให้ดียิ่งขึ้นต่อไป และในการวิจัยครั้งนี้ ผู้วิจัยได้นำแนวคิดของZhan (1992) มาใช้เป็นกรอบในการแบ่งการศึกษาคุณภาพชีวิตในการเรียนของนักศึกษาออกเป็น 4 ด้าน คือ ด้านความพึงพอใจในชีวิต ด้านอัตมโนทัศน์ ด้านสุขภาพและการทำงานของร่างกาย และ ด้านสังคมและเศรษฐกิจ

**2. วัตถุประสงค์ของการวิจัย**

1) เพื่อศึกษาปัจจัยที่ส่งผลต่อคุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ

2) เพื่อศึกษาความสัมพันธ์ระหว่างการสนับสนุนด้านการเรียนของผู้ปกครอง ความเครียด นโยบายและการบริหารงานของมหาวิทยาลัย การเรียนการสอน การให้บริการแก่นักศึกษา สังคมในกลุ่มเพื่อน และคุณภาพชีวิตในการเรียนระหว่างสถานการณ์โควิด-19 ของนักศึกษาคณะศึกษาศาสตร์ มหาวิทยาลัยการกีฬาแห่งชาติ

3) เพื่อสร้างสมการพยากรณ์ปัจจัยที่มีต่อคุณภาพชีวิตในการเรียนหลังสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ

**3. แนวคิด ทฤษฎี และงานวิจัยที่เกี่ยวข้อง**

งานวิจัยในครั้งนี้ได้ใช้ได้แนวคิดและทฤษฎีเกี่ยวกับคุณภาพชีวิตของ Zhan (1992) ได้กล่าวว่า คุณภาพชีวิต คือ ระดับความพึงพอใจ ซึ่งขึ้นกับประสบการณ์ ในชีวิตของแต่ละบุคคล องค์ประกอบที่เกี่ยวข้องกับคุณภาพชีวิตมี 4 ด้าน1) ด้านความพึงพอใจในชีวิต หมายถึง ความพึงพอใจของนักศึกษาเกี่ยวกับสภาพโดยทั่วไป สภาพแวดล้อมที่พักอาศัย และการศึกษาในสถาบัน2) ด้านอัตมโนทัศน์ หมายถึง ความพึงพอใจของนักศึกษาเกี่ยวกับตนเอง บุคลิกภาพ คุณค่าในตนเอง ความเชื่อและยึดมั่นในศาสนา3) ด้านสุขภาพและ การทำงานของร่างกาย หมายถึง ความพึงพอใจของนักศึกษาเกี่ยวกับสุขภาพ การดูแลภาวะสุขภาพของตนเอง การออกกำลังกาย4) ด้านสังคมและเศรษฐกิจ หมายถึง ความพึงพอใจของนักศึกษาเกี่ยวกับสัมพันธภาพ ภายในครอบครัว เพื่อน และอาจารย์ กิจกรรมทางสังคม และรายรับที่ได้ในขณะศึกษาจึงมีความสนใจและเห็นถึงความจำเป็นในการที่จะศึกษา คุณภาพชีวิตของนักศึกษาอันเป็นกลุ่มบุคคลซึ่งจะเป็นกำลังสำคัญต่อ การพัฒนาประเทศในอนาคต เพื่อที่จะได้เป็นแนวทางในการวางแผนส่งเสริมและพัฒนาคุณภาพชีวิตของนักศึกษาให้ดียิ่งขึ้นต่อไป โดยผู้วิจัยได้ทำการสังเคราะห์งานวิจัยและเอกสารปัจจัยที่มีต่อคุณภาพชีวิตใน การเรียน ได้ดังนี้ 1) ด้านการสนับสนุนด้านการเรียนของผู้ปกครอง 2) ด้านความเครียด 3) ด้านนโยบายและการบริหารงานของมหาวิทยาลัย 4) ด้านการเรียนการสอน 5) ด้านการให้บริการแก่นักศึกษา 6) ด้านสังคมในกลุ่มเพื่อน

**4. กรอบแนวคิดการวิจัย**

ตัวแปรทำนาย ตัวแปรตาม

1) ด้านการสนับสนุนด้านการเรียนของผู้ปกครอง

2) ด้านความเครียด

3) ด้านนโยบายและการบริหารงานของมหาวิทยาลัย

4) ด้านการเรียนการสอน

5) ด้านการให้บริการแก่นักศึกษา

6) ด้านสังคมในกลุ่มเพื่อน

คุณภาพชีวิตของนักศึกษา คณะศึกษาสตร์ มหาวิทยาลัยการกีฬาแห่งชาติ ตามแนวคิดของ Zhan (1992)

1) ด้านความพึงพอใจในชีวิต

2) ด้านอัตมโนทัศน์

3) ด้านสุขภาพและการทำงานของร่างกาย

4) ด้านสังคมและเศรษฐกิจ

**5. วิธีการดำเนินการวิจัย**

**5.1 ประชากรและกลุ่มตัวอย่าง**

**ประชากร**

ประชากรที่ใช้ในการวิจัยครั้งนี้เป็นนักศึกษา คณะศึกษาศาสตร์ มหาวิทยาลัยการกีฬาแห่งชาติ ปีการศึกษา 2564 จำนวน 8,015 คน

**กลุ่มตัวอย่างที่ใช้ในการวิจัย**

กลุ่มตัวอย่างในการศึกษาครั้งนี้เป็นนักศึกษา คณะศึกษาศาสตร์ มหาวิทยาลัยการกีฬาแห่งชาติ ปีการศึกษา 2564 จำนวน 240 คน โดยผู้วิจัยกำหนดขนาดกลุ่มตัวอย่างสำหรับ การวิเคราะห์ปัจจัยจำเป็นต้องใช้กลุ่มตัวอย่างที่มีขนาดใหญ่โดยใช้กฎแห่งความชัดเจน (Rule of Thumb) ที่ Hair et al (2018) และ Schumacker & Lomax (2016) ได้แนะนำไว้ว่าในการวิเคราะห์ปัจจัยควรมีอัตราส่วนระหว่างกลุ่มตัวอย่างต่อตัวแปรไม่ควรน้อยกว่า 10 : 1 ดังนั้นในการวิจัยครั้งนี้จึงกำหนดขนาดกลุ่มตัวอย่าง 40 คน ต่อ 1 ตัวแปร ได้มาจากการสุ่มแบบสองขั้นตอน (Two Stage Random Sampling)

ขั้นตอนที่ 1 สุ่มอย่างง่าย (Simple Random Sampling) โดยคณะศึกษาศาสตร์ มหาวิทยาลัย การกีฬาแห่งชาติ มี 17 วิทยาเขต ทุกภูมิภาคของประเทศไทย และมีบริบทการจัดการเรียนการสอน ที่เป็นมาตรฐานเหมือนกัน จึงทำการสุ่มนักศึกษาจากวิทยาเขต ภูมิภาคละ 2 วิทยาเขต รวมทุกภูมิภาคได้ 8 วิทยาเขต โดยการจับฉลาก

ขั้นตอนที่ 2 การสุ่มกลุ่มตัวอย่างแบบแบ่งชั้น (Stratified Random Sampling) โดยกำหนดวิทยาเขตละ 30 คน เท่าๆกัน

**5.2 ระเบียบวิธีการวิจัย**

วิจัยเรื่องปัจจัยที่ส่งผลต่อคุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ เป็นการวิจัยเชิงสำรวจ แบบวิเคราะห์ เพื่อทำนายปัจจัย 1) ด้านการสนับสนุนด้านการเรียนของผู้ปกครอง 2) ด้านความเครียด 3) ด้านนโยบายและการบริหารงานของมหาวิทยาลัย 4) ด้านการเรียนการสอน 5) ด้านการให้บริการแก่นักศึกษา 6) ด้านสังคมในกลุ่มเพื่อน ที่ส่งผลต่อคุณภาพชีวิตในการเรียนระหว่างสถานการณ์โควิด-19 โดยเน้นการสร้างสมการพยากรณ์ตามคุณภาพชีวิต ในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ

**5.3 เครื่องมือที่ใช้ในการวิจัย**

การเก็บข้อมูลในการวิจัยครั้งนี้ใช้แบบสอบถาม คุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ (Questionnaire) เป็นเครื่องมือในการเก็บข้อมูล ซึ่งผู้วิจัยได้สร้างขึ้นโดยศึกษาจากแนวคิด ทฤษฎีและผลงานวิจัยต่าง ๆ ที่เกี่ยวข้องดังนี้

**ขั้นตอนในการสร้างเครื่องมือ**

เครื่องมือในการวิจัยครั้งนี้ ประกอบไปด้วยแบบสอบถาม 1 ชุด โดยแบ่งออกเป็น 3 ตอนดังนี้

ตอนที่ 1 ข้อมูลทั่วไปของผู้ตอบแบบสอบถามมีลักษณะเป็นแบบสำรวจรายการ (Check list)

ตอนที่ 2 ข้อมูลเกี่ยวกับปัจจัยที่ส่งผลต่อคุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ มีลักษณะเป็นแบบมาตราส่วนประเมินค่า (Rating scale) 5 ลำดับ ซึ่งมีเนื้อหาครอบคลุม ดังนี้

1) ด้านการสนับสนุนด้านการเรียนของผู้ปกครอง (IOC = 0.6–1.0, α = 0.84)

2) ด้านความเครียด (IOC = 0.6–1.0, α = 0.89)

3) ด้านนโยบายและการบริหารงานของมหาวิทยาลัย (IOC = 0.4–0.8, α = 0.86)

4) ด้านการเรียนการสอน (IOC = 0.8–1.0, α = 0.88)

5) ด้านการให้บริการแก่นักศึกษา (IOC = 0.8–1.0, α = 0.84)

6) ด้านสังคมในกลุ่มเพื่อน (IOC = 0.8–1.0, α = 0.83)

ตอนที่ 3 ข้อมูลเกี่ยวกับคุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ มีลักษณะเป็นแบบมาตราส่วน ประเมินค่า (Rating scale) 5 ลำดับ ตามแนวคิดของ Zhan (1992) (IOC = 0.8–1.0, α = 0.85) ซึ่งมีเนื้อหาครอบคลุม ดังนี้ 1) ด้านความพึงพอใจในชีวิต 2) ด้านอัตมโนทัศน์ 3) ด้านสุขภาพและการทำงานของร่างกาย 4) ด้านสังคมและเศรษฐกิจ

**วิธีการหาคุณภาพเครื่องมือ**

การสร้างและตรวจสอบคุณภาพของเครื่องมือที่ใช้ในการเก็บรวบรวมข้อมูล ผู้วิจัยได้ดำเนินการตามขั้นตอน ดังนี้

1) ศึกษาประเด็นข้อคำถามที่ต้องการคำตอบจากหัวข้อเรื่องที่ทำการศึกษาและวิจัย

2) ทำการศึกษาค้นคว้าข้อมูลจากเอกสาร ตำรา บทความ งานวิจัย แนวคิดและทฤษฏีที่เกี่ยวข้องกับปัจจัยที่ส่งผลต่อคุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ

3) สร้างกรอบแนวความคิดเกี่ยวกับปัจจัยที่ส่งผลต่อคุณภาพชีวิตในการเรียนระหว่างสถานการณ์ โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ โดยนำมาประมวลเข้ากับคุณภาพชีวิตในการเรียนระหว่างสถานการณ์ โควิด-19 ของนักศึกษา คณะศึกษาศาสตร์ มหาวิทยาลัย การกีฬาแห่งชาติ เพื่อเป็นกรอบแนวคิดในการสร้างแบบสอบถาม

4) นำแบบสอบถามที่ผู้วิจัยได้สร้างขึ้นไปปรึกษาอาจารย์ที่ปรึกษาวิทยานิพนธ์ เพื่อตรวจสอบ แก้ไข ปรับปรุงให้เหมาะสม

5) นำแบบสอบถามที่ได้รับการตรวจสอบ แก้ไข ปรับปรุงแล้ว เสนอผู้ทรงคุณวุฒิจำนวน 5 ท่าน พิจารณาค่าความตรงของแบบสอบถามด้วยวิธีตรวจสอบความตรงเชิงเนื้อหา (Content validity) โดยการหาค่าดัชนีความสอดคล้องระหว่างข้อคำถามกับวัตถุประสงค์ (Index of item objective congruence : IOC) เพื่อนำมาพิจารณาปรับปรุงแก้ไขความถูกต้อง ความชัดเจน และความเหมาะสมในเนื้อหา โดยค่าเฉลี่ย ที่ได้ต้องมีค่าใกล้เคียง 1 มากที่สุด โดยผู้วิจัยกำหนดค่าดัชนีความสอดคล้อง ตั้งแต่ 0.5 ขึ้นไป เพราะถือว่าค่าที่ได้นั้นเพียงพอและเป็นที่ยอมรับทางสถิติ

6) นำแบบสอบถามที่ได้รับการตรวจสอบแล้วไปทดลองใช้ (Try out) กับกลุ่มตัวอย่างที่ผู้วิจัยได้ทำการคัดเลือกมาเป็นตัวแทนจำนวน 30 คน เพื่อตรวจสอบค่าความเที่ยง (Reliability) ของแบบสอบถาม โดยพิจารณาค่าสัมประสิทธิ์อัลฟา (Alpha coefficient) ของครอนบาค Cronbach (1990) โดยกำหนด ค่าความเที่ยงตั้งแต่ระดับ 0.7 ขึ้นไป

7) นำแบบสอบถามที่ได้ทดลองแล้วมาปรับปรุงด้านสำนวนภาษาให้ชัดเจนและเข้าใจง่าย ตลอดจนรูปแบบการจัดพิมพ์แบบสอบถาม แล้วนำแบบสอบถามไปใช้ในการวิจัยต่อไป

**5.4 การเก็บรวบรวมข้อมูล**

1) ผู้วิจัยดำเนินการรวบรวมข้อมูลโดยการขอหนังสือจากมหาวิทยาลัยการกีฬาแห่งชาติเพื่อขอ ความอนุเคราะห์เก็บข้อมูลกับคณะศึกษาศาสตร์มหาวิทยาลัยการกีฬาแห่งชาติ

2) ศึกษากลุ่มตัวอย่างตามคุณสมบัติที่กำหนดไว้ตามการสุ่มกลุ่มตัวอย่าง

3) ผู้วิจัยชี้แจงวัตถุประสงค์ของการทำวิจัยให้กลุ่มตัวอย่างทราบ และนำแบบสอบถามไปดำเนินการเก็บข้อมูลจากกลุ่มตัวอย่างจำนวน 240 คน โดยผู้วิจัยเก็บรวบรวมข้อมูลด้วยตนเองพร้อมผู้ช่วย ซึ่งผู้วิจัยได้ชี้แจงขั้นตอนในการเก็บรวบรวมข้อมูลแก่ผู้ช่วยวิจัยเป็นอย่างดี

4) นำข้อมูลที่ได้ไปทำการวิเคราะห์ทางสถิติต่อไป

**5.5 การวิเคราะห์ข้อมูล**

1) หาค่าเฉลี่ย และค่าส่วนเบี่ยงเบนมาตรฐานของปัจจัยที่ส่งผลต่อคุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ และแปลผลค่าเฉลี่ย ประคอง กรรณสูต (2542)

4.50 -5.00 หมายถึง มากที่สุด

3.50 -4.49 หมายถึง มาก

2.50 -3.49 หมายถึง ปานกลาง

1.50 -2.49 หมายถึง น้อย ่

1.00 -1.49 หมายถึง น้อยที่สุด

2. วิเคราะห์ปัจจัยที่ส่งผลต่อคุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ โดยวิเคราะห์การถดถอยพหุคูณ (Stepwise Multiple Regression Analysis) เพื่อทดสอบสมมุติฐาน โดยกำหนดนัยสำคัญทางสถิติที่ระดับ .01

**6. ผลการวิจัย**

ตารางที่ 1 หาค่าเฉลี่ยและส่วนเบี่ยงเบนมาตรฐาน ของปัจจัยที่ส่งผลต่อคุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ ด้านการสนับสนุนด้านการเรียนของผู้ปกครอง ด้านความเครียด ด้านนโยบายและการบริหารงานของมหาวิทยาลัย ด้านการเรียนการสอน ด้านการให้บริการแก่นักศึกษา และด้านสังคมในกลุ่มเพื่อน (n=240)

|  |  |  |  |
| --- | --- | --- | --- |
| **รายการ** |  | **S.D.** | **ระดับ** |
| 1) ด้านการสนับสนุนด้านการเรียนของผู้ปกครอง (X1) | 3.32 | 1.24 | ปานกลาง |
| 2) ด้านความเครียด(X2) | 3.21 | 1.39 | ปานกลาง |
| 3) ด้านนโยบายและการบริหารงานของมหาวิทยาลัย(X3) | 3.39 | 0.84 | ปานกลาง |
| 4) ด้านการเรียนการสอน(X4) | 3.11 | 1.13 | ปานกลาง |
| 5) ด้านการให้บริการแก่นักศึกษา(X5) | 2.87 | 1.19 | ปานกลาง |
| 6) ด้านสังคมในกลุ่มเพื่อน(X6) | 3.26 | 1.07 | ปานกลาง |

จากตารางที่ 1 แสดงค่าเฉลี่ยและส่วนเบี่ยงเบนมาตรฐานของ ด้านการสนับสนุนด้านการเรียนของผู้ปกครอง อยู่ในระดับปานกลาง (=3.32, S.D.= 1.24) ด้านความเครียด อยู่ในระดับปานกลาง (=3.21, S.D.= 1.39) ด้านนโยบายและการบริหารงานของมหาวิทยาลัย อยู่ในระดับปานกลาง (=3.39, S.D.= 0.84) ด้านการเรียนการสอน อยู่ในระดับปานกลาง (=3.11, S.D.= 1.13) ด้านการให้บริการแก่นักศึกษา อยู่ในระดับปานกลาง (=2.87, S.D.= 1.19) และ ด้านสังคมในกลุ่มเพื่อน อยู่ในระดับปานกลาง (=3.26, S.D.= 1.07)

ตารางที่ 2 หาค่าเฉลี่ยและส่วนเบี่ยงเบนมาตรฐาน ของคุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาสตร์ มหาวิทยาลัยการกีฬาแห่งชาติ ด้านความพึงพอใจในชีวิต ด้านอัตมโนทัศน์ ด้านสุขภาพและการทำงานของร่างกาย และด้านสังคมและเศรษฐกิจ (n=240)

|  |  |  |  |
| --- | --- | --- | --- |
| **รายการ** |  | **SD.** | **ระดับ** |
| 1. ด้านความพึงพอใจในชีวิต | 3.30 | 1.27 | ปานกลาง |
| 2. ด้านอัตมโนทัศน์ | 3.29 | 1.26 | ปานกลาง |
| 3. ด้านสุขภาพและการทำงานของร่างกาย | 3.30 | 1.25 | ปานกลาง |
| 4. ด้านสังคมและเศรษฐกิจ | 3.32 | 1.27 | ปานกลาง |
| **รวม** | **3.30** | **1.23** | **ปานกลาง** |

จากตารางที่2 แสดงค่าเฉลี่ยและส่วนเบี่ยงเบนมาตรฐานของคุณภาพชีวิตของนักศึกษา คณะศึกษาสตร์ มหาวิทยาลัยการกีฬาแห่งชาติ อยู่ในระดับปานกลาง (=3.30, S.D.= 1.23)

ตาราง 3 การวิเคราะห์ความแปรปรวนเพื่อค้นหาปัจจัยที่ส่งผลต่อคุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ

|  |  |  |  |  |  |
| --- | --- | --- | --- | --- | --- |
| แหล่งความแปรปรวน | SS | df | MS | F | P |
| Regression | 258.478 | 3 | 86.159 | 192.787\*\* | .000 |
| Residual | 105.472 | 236 | .447 |  |  |
| Total | 363.950 | 239 |  |  |  |

\*\* มีนัยสำคัญทางสถิติที่ระดับ .01

จากตารางที่ 3 ผลการวิเคราะห์ความแปรปรวน พบว่า มีปัจจัยจำนวน 3 ปัจจัยที่มีส่งผลต่อคุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ อย่างมีนัยสำคัญทางสถิติที่ระดับ .01

ผู้วิจัยเสนอผลการวิเคราะห์ปัจจัยที่มีส่งผลต่อคุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ โดยใช้การวิเคราะห์การถดถอยพหุคูณ แบบขั้นตอน (Stepwise Multiple Regression Analysis) ดังตารางที่ 4

ตาราง 4 ปัจจัยที่ส่งผลต่อคุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ

|  |  |  |  |  |  |
| --- | --- | --- | --- | --- | --- |
| ตัวพยากรณ์ | b | Std. Error | β | t | p |
| ค่าคงที่ | 1.308 | .267 | - | 4.905 | .000 |
| 1. ด้านการเรียนการสอน(X4) | .623 | .062 | .571 | 10.051 | .000 |
| 2. ด้านความเครียด(X2) | -.178 | .039 | -.201 | -4.522 | .000 |
| 3. ด้านสังคมในกลุ่มเพื่อน(X6) | .193 | .060 | .167 | 3.188 | .002 |
| Adjusted R2 0.710 | | | | | |

\*\* มีนัยสำคัญทางสถิติที่ระดับ .01

จากตารางที่ 4 ปัจจัยที่ส่งผลต่อคุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ อย่างมีนัยสำคัญทางสถิติที่ระดับ .01 มี 3 ปัจจัย โดยเรียงลำดับจากปัจจัยที่ส่งผลมากที่สุดไปหาน้อยที่สุด ได้แก่ ด้านการเรียนการสอน(X4) ด้านความเครียด(X2) และ ด้านสังคมในกลุ่มเพื่อน(X6) ซึ่งปัจจัยทั้ง 3 นี้ สามารถร่วมกันทำนายคุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ ได้ร้อยละ 71.00 และได้นำค่าสัมประสิทธิ์ของตัวพยากรณ์มาเขียนสมการในได้ดังนี้

สมการในรูปคะแนนดิบ

Y/= 1.308 + 0.623 (X4) + (-0.178) (X2) + 0.193 (X6)

จากสมการถดถอยแสดงว่าค่าคงที่ของคุณภาพชีวิตในการเรียนระหว่างสถานการณ์โควิด-19 มีค่าเท่ากับ 1.308 โดยหากการเรียนการสอนเพิ่มขึ้น 1 คะแนน คาดว่าคุณภาพชีวิตในการเรียนระหว่างสถานการณ์โควิด-19 จะเพิ่มขึ้น 0.623 คะเเนน หากความเครียดลดลง 1 คะแนน คาดว่าคุณภาพชีวิตในการเรียนระหว่างสถานการณ์โควิด-19 จะเพิ่มขึ้น 0.178 คะเเนน หากสังคมในกลุ่มเพื่อนเพิ่มขึ้น 1 คะแนน คาดว่าคุณภาพชีวิตในการเรียนระหว่างสถานการณ์โควิด-19 จะเพิ่มขึ้น 0.193 คะเเนน

สมการพยากรณ์ในรูปคะแนนมาตรฐาน

Z/Y=  0.571 (ZX4) + (-0.201) (ZX2) + 0.167 (ZX6)

จากสมการถดถอยมาตรฐานแสดงว่า โดยหากการเรียนการสอนเพิ่มขึ้น 1 คะแนนมาตรฐาน คาดว่าคุณภาพชีวิตชีวิตในการเรียนระหว่างสถานการณ์โควิด-19 จะเพิ่มขึ้น 0.571 คะแนนมาตรฐาน หากความเครียดลดลง 1 คะแนนมาตรฐาน คาดว่าคุณภาพชีวิตชีวิตในการเรียนระหว่างสถานการณ์โควิด-19 จะเพิ่มขึ้น 0.201 คะแนนมาตรฐาน หากสังคมในกลุ่มเพื่อนเพิ่มขึ้น 1 คะแนนมาตรฐานคาดว่าคุณภาพชีวิตชีวิตในการเรียนระหว่างสถานการณ์โควิด-19จะเพิ่มขึ้น 0.167 คะแนนมาตรฐาน

**7. อภิปรายผลการวิจัย**

1) คุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ อยู่ในระดับปานกลาง เพราะการเรียนที่ดีมีความสัมพันธ์ทางบวกกับคุณภาพชีวิตในการเรียนระหว่างสถานการณ์โควิด-19 ด้านการสนับสนุนการเรียนของผู้ปกครอง ด้านนโยบายและ การบริหารงานของมหาวิทยาลัย ด้านการเรียนการสอน ด้านการให้บริการแก่นักศึกษา และด้านสังคมในกลุ่มเพื่อน อย่างมีนัยสำคัญที่ระดับ .01 ยกเว้น ด้านความเครียดมีความสัมพันธ์ทางลบกับด้านอื่นๆ แสดงว่า นักศึกษาที่ได้รับการสนับสนุนการเรียนของผู้ปกครองมีคุณภาพชีวิตที่ดี เพราะนักศึกษาได้รับทราบถึง การสนับสนุนของผู้ปกครองต่อการเรียนของตนเองเช่น การให้สนับสนุนเงินค่าเทอม การให้ค่าใช้จ่ายด้านการเรียนอย่างเต็มที่ไม่ว่าจะเป็นการซื้อหนังสือ ตำราเรียน อุปกรณ์การเรียน ค่าเรียนเสริมพิเศษ ค่าอินเทอร์เน็ตในการเรียนรวมถึงการแนะนำให้นักศึกษาร่วมกิจกรรมที่มหาวิทยาลัยจัดขึ้น โดยสอดคล้องกับที่ กับงานวิจัยของ วินิทรา นวลละออง (2555) ที่ได้ศึกษาวิจัยเรื่อง ปัจจัยที่สัมพันธ์กับระดับคุณภาพชีวิตของนักศึกษาแพทย์ชั้นปีที่ 1 โดยพบว่า นักศึกษาส่วนใหญ่มีคุณภาพชีวิตโดยรวมในระดับปานกลาง (ร้อยละ 55.86) รองลงมามีคุณภาพชีวิตดี (ร้อยละ 44.14) ความกังวลต่อการปรับตัวเข้ากับเพื่อนใหม่เป็นปัจจัยเดียวที่สัมพันธ์กับคุณภาพชีวิตทั้งโดยรวมทางกาย ใจ สังคม และสิ่งแวดล้อมของนักศึกษาแพทย์ชั้นปีที่ 1 ได้การจัดกิจกรรมเพื่อสนับสนุนทักษะการปรับตัวเข้ากับเพื่อนใหม่จึงมีบทบาทสำคัญที่สุดในการพัฒนาคุณภาพชีวิต

2) ปัจจัยที่ส่งผลต่อคุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ ได้แก่ ด้านการเรียนการสอน ด้านความเครียด และ ด้านสังคมในกลุ่มเพื่อน ผู้วิจัยขออภิปรายผลดังนี้

2.1 ด้านการเรียนการสอน เป็นปัจจัยที่สามารถทำทายคุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ ได้มากที่สุด เพราะนักศึกษาต้องได้รับการศึกษาที่ดีและประสิทธิภาพมากที่สุด อาจารย์ผู้สอนมีความรู้ความสามารถใน การถ่ายทอด โดยสอดคล้องกับที่กับงานวิจัยของ กิตติพัฒน์ ทาวงศ์ษา และคณะ (2560) ที่ได้ศึกษาวิจัยเรื่อง ปัจจัยที่มีผลต่อคุณภาพชีวิตของนักศึกษาในมหาวิทยาลัยมหามกุฏราชวิทยาลัย วิทยาเขตศรีล้านช้าง โดยพบว่า ปัจจัยด้านสภาพแวดล้อมในมหาวิทยาลัย ด้านการเรียนการสอน มีผลต่อคุณภาพชีวิตของนักศึกษาในมหาวิทยาลัยมหามกุฏราชวิทยาลัย วิทยาเขตศรีล้านช้าง อย่างมีนัยสำคัญทางสถิติที่ระดับ .05

2.2 ด้านความเครียด เป็นปัจจัยที่สามารถทำทายคุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ ได้มากเป็นลำดับที่ 2 เพราะนักศึกษารู้สึกกังวลใจในการเรียนออนไลน์ และผลการเรียนของไม่ถึงเกณฑ์/สอบได้คะแนนไม่ดี เพราะการเรียนออนไลน์ ทำให้ไม่สามารถเข้าใจบทเรียนได้อย่างครบถ้วน โดยสอดคล้องกับที่กับงานวิจัยของ วิทยา บุญเลิศเกิดไกร และ ชาติชาย คล้ายสุบรรณ (2558) ที่ได้ศึกษาวิจัยเรื่อง ปัจจัยด้านความเครียดกับคุณภาพชีวิตของนิสิตแพทย์ ศูนย์แพทยศาสตร์ศึกษาชั้นคลินิก โรงพยาบาลเจ้าพระยาอภัยภูเบศร โดยพบว่า ปัจจัยความเครียดส่วนตัว มีความสัมพันธ์กับคุณภาพชีวิต ดังนั้นควรมีการจัดกิจกรรมเพื่อสนับสนุนทักษะการปรับตัวเข้ากับระบบการศึกษาและการค้นหาเพื่อแก้ไขปัญหาต่าง ๆ ที่เกิดขึ้น อีกทั้งควรทำการศึกษาเพื่อค้นหาปัจจัยเพิ่มเติมที่สัมพันธ์และสนับสนุนให้นิสิตแพทย์มีคุณภาพชีวิตที่ดีขึ้น รวมถึงติดตามระดับคุณภาพชีวิตอย่างต่อเนื่อง โดยสอดคล้องกับที่กับงานวิจัยของ Ribeiro, et al. (2017) ที่ได้ศึกษาวิจัยเรื่องความเครียดและคุณภาพชีวิตของนักศึกษามหาวิทยาลัย โดยพบว่า คุณภาพชีวิตมีความสัมพันธ์เชิงลบระหว่างความเครียดในนักศึกษามหาวิทยาลัย ผ่านการเสื่อมสภาพในด้านต่างๆ ที่เกี่ยวข้องกับสุขภาพร่างกายและจิตใจ

2.3 ด้านสังคมในกลุ่มเพื่อน เป็นปัจจัยที่สามารถทำทายคุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ ได้มากเป็นลำดับที่ 3 เพราะนักศึกษาได้รับความช่วยเหลือเพื่อนในเรื่องการเรียนออนไลน์ นักศึกษากับเพื่อนมักจะทำกิจกรรมร่วมกัน และนักศึกษากับเพื่อนทบทวนกิจกรรมหลังจากการเรียนออนไลน์อยู่เสมอ โดยสอดคล้องกับที่กับงานวิจัยของ ธนิตา ชี้รัตน์ (2554) ที่ได้ศึกษาวิจัยเรื่องปัจจัยที่มีอิทธิพลต่อคุณภาพชีวิตของนิสิตมหาวิทยาลัยศรีนครินทรวิโรฒ องครักษ์ โดยพบว่า สภาพแวดล้อมในมหาวิทยาลัย ทั้งโดยรวมและรายด้าน ได้แก่ ด้านสังคมในกลุ่มเพื่อน มีความสัมพันธ์กับคุณภาพชีวิตของนักศึกษาทั้ง 3 ด้าน คือ ด้านกายภาพ ด้านสังคม และด้านจิตวิทยา อย่างมีนัยสำคัญทางสถิติที่ ระดับ .01

**8. ข้อเสนอแนะจากการวิจัย**

ปัจจัยที่ส่งผลต่อคุณภาพชีวิตในการเรียนระหว่างสถานการณ์โควิด-19 ของนักศึกษา คณะศึกษาศาสตร์ มหาวิทยาลัยการกีฬาแห่งชาติ คือ ปัจจัยด้านการเรียน ปัจจัยด้านความเครียด และปัจจัยด้านสังคมในกลุ่มเพื่อน ตามลำดับ จึงควรนำผลการวิจัยไปเสนอ ผู้บริหารมหาวิทยาลัยการกีฬาแห่งชาติ รองอธิการบดีมหาวิทยาลัยการกีฬาแห่งชาติ วิทยาเขตชลบุรี รองคณบดี คณะศึกษาสาสตร์ ประธาน หลักสูตร กิจการนักศึกษา อาจารย์ผู้สอน และผู้ที่สนใจนำไปใช้พัฒนาคุณภาพชีวิตในการเรียนของนักศึกษา อันเป็นกลุ่มบุคคลซึ่งจะเป็นกำลังสำคัญต่อการพัฒนาประเทศในอนาคต เพื่อให้ได้ทราบถึงระดับคุณภาพชีวิตตามตัวแปร ทั้งนี้เพื่อจะได้ข้อมูลพื้นฐานมาเป็นแนวทางในการวางแผนส่งเสริมและพัฒนาคุณภาพชีวิตของนักศึกษาให้ดียิ่งขึ้นต่อไป

**9. เอกสารอ้างอิง**

กิตติพัฒน์ ทาวงศ์ษา และคณะ. (2560). ปัจจัยที่มีผลต่อคุณภาพชีวิตของนักศึกษาในมหาวิทยาลัย

มหามงกุฏราชวิทยาลัย วิทยาเขตศรีล้านช้าง.*วารสารศึกษาศาสตร์ มมร.* 6(1), 545-565

กรมควบคุมโรค. (2564). *สถานการณ์การแพร่ระบาดของโรคโควิด-19*. สืบค้นจาก

https://ddc.moph.go.th/.

จันทรา อุ้ยเอ้ง. (2557). การศึกษาความเครียดและวิธีเผชิญความเครียดของนักเรียนระดับ

มัธยมศึกษาตอนปลายในอำเภอเมือง จังหวัดตรัง. *การประชุมวิชาการมหาวิทยาลัย*

*เทคโนโลยีราชมงคล ครั้งที่ 5. 142-148*

ธนิตา ชี้รัตน์. (2554). ปัจจัยที่มีอิทธิพลต่อคุณภาพชีวิตของนิสิตมหาวิทยาลัยศรีนครินทรวิโรฒ.

สารนิพนธ์ปริญญามหาบัณฑิต. คณะบริหารธุรกิจ มหาวิทยาลัยเทคโนโลยีธัญบุรี.

ประคอง กรรณสูต. (2542). *สถิติเพื่อการวิจัยทางพฤติกรรมศาสตร์*.พิมพ์ครั้งที่ 3 กรุงเทพฯ:

สำนักพิมพ์ แห่งจุฬาลงกรณ์มหาวิทยาลัย.

มหาวิทยาลัยเทคโนโลยีราชมงคลอีสาน. (2551). *คู่มือการจัดการเรียนการสอนที่เน้นผู้เรียนเป็น*

*สำคัญ*. นครราชสีมา: สมบูรณ์การพิมพ์.

วิทยา บุญเลิศเกิดไกร และ ชาติชาย คล้ายสุบรรณ. (2558). ปัจจัยด้านความเครียดกับคุณภาพชีวิต

ของนิสิตแพทย์ ศูนย์แพทยศาสตรศึกษาชั้นคลินิกโรงพยาบาลเจ้าพระยาอภัยภูเบศร

ปราจีนบุรี. *บูรพาเวชสาร*. 2(1), 5-14

วินิทรา นวลละออง. (2555). ปัจจัยที่สัมพันธ์กับคุณภาพชีวิตของนักศึกษาแพทย์ชั้นปีที่1. *วารสาร*

*สมาคมจิตแพทย์แห่งประเทศไทย.* 57(2), 225-234

สำนักงานคณะกรรมการพัฒนาการเศรษฐกิจและสังคมแห่งชาติ . (2560). *แผนพัฒนาเศรษฐกิจและ*

*สังคมแห่งชาติฉบับที่ 12* *(พ.ศ. 2560 - 2564).* กรุงเทพฯ : สำนักนายกรัฐมนตรี

สุพรรณิการ์ มาศยคง. (2554). *คุณภาพชีวิตในโรงเรียนของนักเรียนมัธยมศึกษาตอนปลายใน*

*กรุงเทพมหานคร.* กรุงเทพฯ: สถาบันบัณฑิตพัฒนาบริหารศาสตร์.

Hair, Jr., J. F., Black, W. C., Babin, B. J., Anderson, R. E. & Black, R. L., W.C. (2018).

*Multivariate Data Analysis (8th ed.)*. Upper Saddle River, NJ:

Pearson Prentice Hall.

Murphy B., Harrman H., Hawthorne G., Pinzone T., Evert H. (2000). Australian WHOQoL

instruments: User’s manual and interpretation guide. Melbourne,

Australia: Australian WHOQoL Field Study Centre.

RibeiroJ.S., Rafael V., FreireBruno G., de OliveiraCezar A., CasottiEduardo N.,

Boery, (2017). Stress and Quality of Life Among University Students. *Health*

*Professions Education 4(2),* 70-77

Schumacker, R. & Lomax, R. (2016). *A Beginner’s Guide to Structural Equation*

*Modeling (4th ed.).* New York: Routledge.

Zhan, L. (1992). Quality of life: Conceptual and measurement issue. *Journal of*

*Advanced Nursing*, 17(7), 795-800.